Държавен вестник, бр. 23, 2021 г., стр. 71

БРОЙ  23	
Д Ъ Р Ж А В Е Н  В Е С Т Н И К 	
СТР.  71  
(6) Всички шихтови материали се разделят 
по вид и сорт според химическия си състав и 
качества в отделни клетки с надпис.
Чл. 11. Суровините и материалите се съх-
раняват в насипно състояние, в подходящи 
опаковки: метални палети, бидони, варели и 
др., на определени за целта места. 
Чл. 12. Не се допуска поставяне на суро-
вини, материали, опаковки, отпадъци и др. 
на нерегламентирани за целта места.
Чл. 13. При транспортиране на сурови-
ните и материалите до работната площадка 
се осигуряват безопасни условия на работа, 
оценявайки всички специфични технически 
изисквания и рискове на работното място.
Чл. 14. (1) За приемането на метални 
отпадъци (скрап) се изисква сертификат за 
произход и химичен анализ. 
(2) При приемането на метални отпа-
дъци (скрап) се извършва входящ контрол 
(визуален, тегловен, измерване на радиоак-
тивност, проверка на химичен състав и др.) 
за осигуряване съответствие с изискванията 
на Закона за опазване на околната среда, 
на Закона за управление на отпадъците, на 
комплексното разрешително, издадено от съ-
ответната регионална инспекция по околната 
среда и водите, както и с вътрешнофирмени 
документи, съгласно които се извършват 
сортирането, вземането на проби от скрап и 
предварителна обработка на пробите.
(3) Металните отпадъци се нарязват и обра-
ботват до размери, подходящи за използването 
им в топилните съоръжения, с помощта на 
преси, флексове, механични ножовки, газо-
резно, електродъгово или по друг специфичен 
метод при необходимост. 
(4) Местата, в които се извършват дейности 
с отделяне на топлина, се почистват от гори-
ми, леснозапалими и взривоопасни матери-
али така, че да се осигури безопасността на 
работещите, както и бързата им евакуация 
при аварийни ситуации.
(5) Шихтоването се извършва само от 
определен със заповед работещ, назначен на 
длъжност шихтовчик.
(6) Участъкът за шихтоване трябва да е 
встрани от пътищата за движението на хора 
и товари, да е идентифициран с табели и да 
са осигурени специфични знаци и сигнали за 
безопасност на работещите.
(7) Участъците, в които се извършва на-
трошаване, трябва да имат ограждения, оси-
гуряващи безопасност при работа.
(8) Товароподемните устройства (кранове, 
лебедки, полиспасти и др.) трябва да отгова-
рят на изискванията, установени с Наредбата 
за безопасната експлоатация и техническия 
надзор на повдигателни съоръжения, приета с 
ПМС № 199 от 2010 г. (ДВ, бр. 73 от 2010 г.).
(9) Шихтоването се извършва само в изправ-
ни кошове, палети, бади и други подходящи 
за целта съоръжения.
(10) Транспортирането на металната шихта 
до топилните съоръжения се извършва по 
специално определен маршрут без пресичане 
на пътища и участъци, по които преминават 
хора, а при невъзможност се осигурява обезо-
пасяване на съответните участъци, при които 
има пресичане на пътища. 
(11) Забранява се транспортирането на 
хора с машините и съоръженията за превоз 
на шихта.
Чл. 15. При подготовка на преработваеми 
чугун, стомана, цветни метали и сплави, шла-
кообразуватели, окислители и феросплави се 
спазват следните изисквания:
1. при приемането на материалите се 
извършва първоначална проверка за съот-
ветствие с придружаващия го сертификат и 
се складират на определените за това места;
2. не се допуска складиране и използване на 
несъответстващи на сертификата материали;
3. при необходимост шлакообразувате-
лите, окислителите, феросплавите, както и 
стружките се прокаляват преди влагането им 
в производство в осигурени съоръжения за 
подгряване при изпълнение на изискванията 
за безопасна експлоатация.
Чл. 16. (1) Дозирането на шихтовите ма-
териали става в кофи, палети или други 
устройства, които са проверени и надеждно 
застопорени, или в пещта за топене, като 
количеството и съотношението се съобразя-
ват с писмени технологични инструкции и 
шихтови карти.
(2) Зареждането на всички шихтови ма-
териали в топилните съоръжения става след 
предварително подгряване до температури, 
указани в съответната технологична ин-
струкция.
Чл. 17. (1) За транспортиране на суровините 
и материалите и при товаро-разтоварни дей-
ности се използват повдигателни съоръжения 
с проверени и надеждни приспособления, 
осигуряващи безопасно и удобно захващане, 
повдигане и преместване.
(2) При извършване на дейностите по ал. 1 
не се допуска престой и преминаване на хора 
в зоната на действие по време на работа.
Чл. 18. Всички транспортни дейности се из-
пълняват съгласно нормативните изисквания 
за осигуряване на здравословни и безопасни 
условия на труд при извършване на товаро-
разтоварни дейности и работа с повдигателни 
съоръжения.